Lietuvos ir Šri Lankos santykiai

Lietuvos ir Šri Lankos santykiai – dvišaliai tarptautiniai santykiai tarp Lietuvos ir Šri Lankos.

Šri Lanka Lietuvos nepriklausomybę pripažino 1991 m. lapkričio 2 d., jau Lietuvai tapus Jungtinių Tautų Organizacijos nare. Diplomatiniai santykiai užmegzti 1996 m. rugpjūčio 20 d.

Lietuvoje 2021 m. pradžioje gyveno 57 Šri Lankos piliečiai Šri Lankoje 2022 m. gyveno apie 10 Lietuvos piliečių, nuo 2018 m. veikia Šri Lankos lietuvių bendruomenė.Deimante Žukauskienė. Vilma Mockuvienė: „Mūsų bendruomenė tarsi dalelė Lietuvos Šri Lankoje (Pasaulio lietuvis)

Abi šalys yra Jungtinių Tautų narės.

Lietuvai atstovauja nepaprastasis ir įgaliotasis ambasadorius, reziduojantis Indijoje, Šri Lankai – nepaprastasis ir įgaliotasis ambasadorius, reziduojantis Švedijoje. Vilniuje veikia Šri Lankos Demokratinės Socialistinės Respublikos garbės konsulatas. Kolombe veikia Lietuvos garbės konsulatas.

 Santykių istorija 

 Santykiai iki 1991 m. 
Iki 1972 m. Šri Lanka buvo žinoma kaip Ceilonas. Vienas pirmųjų Ceilone apsilankiusių lietuvių – gydytojas ir keliautojas Ignotas Žagelis, tai padaręs tarp 1863 ir 1876 m. Po Pirmojo pasaulinio karo į Ceiloną nuvykęs buvo iš Lietuvos kilęs karininkas ir etnografas Bronislovas Grombčevskis.

Tarpukaryje į Ceiloną nuvyko Pranciškus Baltrus Šivickis, 1928 m. čia apsilankęs po profesoriavimo Filipinų universitete Maniloje.

Yra duomenų, kad SSRS okupacijos metais Ceilonas (Šri Lanka) palaikė ryšius su Lietuvos diplomatinėmis atstovybėmis.

 Santykiai po 1991 m. 
Santykiai tarp dviejų valstybių užmegzti 1996 m. rugpjūčio 20 d. Dar tų pačių metų spalio 1 d. Kolombe atidarytas Lietuvos garbės konsulatas, pirmuoju konsulu paskirtas Mohamedas Ansaras Džabiras. 2014 m. pabaigoje konsului mirus 2015 m. garbės konsulatas kuriam laikui buvo uždarytas.Uždaromas Lietuvos garbės konsulatas Šri Lankoje (Klaipėdos diena)

2017 m. Lietuvos užsienio reikalų ministerija skyrė 10 tūkst. eurų humanitarinei pagalbai nukentėjusiems nuo potvynių Šri Lankoje.Lietuva skyrė lėšų humanitarinei pagalbai Šri Lankai ir Maliui (Lietuvos Respublikos užsienio reikalų ministerija)

Iki 2019 m. Vilniuje atidarytas Šri Lankos garbės konsulatas, o jo konsulu paskirtas Elijus Burgis.

Tarp šalių ministrų lygio susitikimų suorganizuota nebuvo.

 Švietimo, mokslo ir technologiniai mainai ir kultūrinis bendradarbiavimas 
2020 m. sausio 24–26 dienomis Vilniaus parodų centre „Litexpo“ vyko didžiausia Baltijos šalyse specializuota tarptautinė turizmo paroda „Adventur 2020“, kurios tema buvo sveikatos turizmas. Joje turistines galimybes pristatė ir Šri Lankos atstovai.Parodoje „Adventur“ įspūdžių netrūko (Šilutės turizmo informacijos centras) 

Yra Lietuvos aukštosiose mokyklose besimokančių studentų iš Šri Lankos. 2016 m. Šiaulių universitetas buvo įsteigęs savo biurą Šri Lankoje, kuriuo siekė pritraukti studentus iš Šri Lankos.Šri Lankos sostinėje Kolombe atidarytas Šiaulių universiteto biuras (Šiaulių gidas)

 Ekonominiai santykiai 
2020 m. duomenimis, prekybos apyvarta tarp Lietuvos ir Šri Lankos siekė 3,91 mln. eurų, o Šri Lanka buvo 108-a pagal prekybos apimtis Lietuvos prekybos partnerė.

Prekybos balanse vyrauja importas iš Šri Lankos į Lietuvą.

 Eksportas sudaro 0,76 mln. eurų; Šri Lanka yra 136-a pagal prekybos apimtis eksporto partnerė.
 Importas sudaro 3,15 mln. eurų; Šri Lanka yra 75-a pagal prekybos apimtis importo partnerė. Daugiausiai importuojama kava, arbata, prieskoniai (55%); gyvūniniai ir augaliniai riebalai, aliejai (19%); kaučiukas ir jo dirbiniai (10%).

Pagal tiesioginių užsienio investicijų Lietuvoje dydį Šri Lanka yra 63-a (investicijos siekia 0,16 mln. eurų). Savo ruožtu Lietuvos tiesioginių investicijų 2020 m. Šri Lankoje nebuvo.

Pilietiniai mainai
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Šri Lankos piliečių skaičius Lietuvoje 62  114  117  57

 Pasiuntinių ir ambasadorių sąrašas 

 Pasiuntiniai Lietuvai 
 1996–1999 m. – Alfredas Kulendranas Davidas, pirmasis Šri Lankos ambasadorius Lietuvai (rezidavo Stokholme)
 ?
 2003-2005 m. – Vetodi Kumaran Valsan
 nuo 2005 m. – Nagurpitča Sikander
 nuo 2009 m. – Randžitas Pemsirija Džajasūrija (rezidavo Stokholme)
 2012-2016 m. – Ošadhis Alahaperuma (rezidavo Stokholme)
 2016-2019 m. – Renuka Damajanti Radžapaksė (rezidavo Stokholme)
 nuo 2019 m. – Senadhėra Sudantha Ganegama Arachči (rezidavo Stokholme)
 nuo 2022 m. – Dharshana Mahendra Perera (reziduoja Stokholme)

 Pasiuntiniai Šri Lankai 
 2008–2010 m. – Albertas Algirdas Dambrauskas, ministras patarėjas (rezidavo Naujajame Delyje)
 2010–2012 m. – Petras Šimeliūnas (rezidavo Naujajame Delyje)
 2013–2018 m. – Laimonas Talat-Kelpša (rezidavo Naujajame Delyje)
 nuo 2018 m. rugsėjo mėn. – Julius Pranevičius (reziduoja Naujajame Delyje)

 Šaltiniai 

 Literatūra 


 Nuorodos 
 Šri Lanka | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Šri Lanka